Keyeyê ke îşxalê dewleta tirke yê vera Rojawanî de neçare mendî ke koç bikê Kampa Waşokanî de manenê. Tay keyeyê kampî mîyanê şert û mercanê koçberîye de kenê ke biciwîyê tayê keyeyî zî xîret kenê ke miqatê domananê xo bibê û dermanê înan peyda bikerê. Rêxistinê mîyanneteweyî zorîyanê ke koçberî ancenê pey goş kenê.
Kampe de 6 hezar û 600 koçberî manenê. Hewcedarîyê kampe hetê Heyva Sor û Îdareyê Xoserî ra yenê peydakerdene.Xedicê Xemis Yunisa ke dewa Xemsê ya Til Temirî ra ya Kampa Waşokanî de manena. Xedicê ard ziwan ke a neçare mende ke koç bikera û nika zî mîyanê şert û mercanê zoran de ciwîyena. Xedicê da zanayene ke lajê aye Milad Casim El Kerî astengdar o û naye ra zorîya aye dibare bena.
Xedicê Xemis Yunis vat: "Lajê mi wexto ke ame dinya xeletîyêka tibî ra felç bî. Naye ra ge ge dest û lîngê ci nêpişenê dê."Xedicê venga rêxistinanê mîyanneteweyîyan da ke hetkarîya koçberan bikerê û dermanan bierşawê.Îşxalê dewleta tirke yê vera Rojawanî dewam keno. Heta nika hêrişan de bi seyan sivîlî ameyî qetilkerdene, bi se hezaran kesî birîndar bîyî û bi se hezaran kesî zî neçare mendî ke koçê herêmanê ke binê kontrolê QSDyî de yê bikerê.
